Gioachino Greco

Gioachino Greco (ca. 1600–1634) var en av de mest betydelige sjakkspillerne på 1600-tallet.

Liv og virke 
Greco levde på slutten av den italienske sjakkens gullalder. I Roma 1619 vant han flere partier mot ledende mestre og skapte seg med det et navn i byens sjakkmiljø. Samme år skrev han sitt første sjakkskrift, en samling kommenterte partier.

Det nye med Grecos sjakkskrifter var at hans intuitivt forsto kombinasjonsspillets natur. Han konsentrerte seg særlig om de taktiske mulighetene og fant fine kombinasjoner og overraskende vendinger. Grecos banebrytende løsninger hører i dag til enhver turneringspillers repertoar. 

I 1625 reviderte Greco sin sjakkhåndbok, blant annet føyde han til flere sluttspill og partianalyser. Boka er den første dokumentasjonen på at rokaden hadde fått sin endelige utforming. Seinere ble boka oversatt til flere språk og ble trykt i mange opplag. Grecos ideer påvirket europeisk sjakk i flere hundre år.

Greco døde mens han var i «India», sannsynligvis dreier det seg om Antillene i Vestindia.

Eksempler 

Det første kjente eksempelet på en kvelermatt

1. e4 e5 2. Sf3 Sc6 3. Lc4 Lc5 4. O-O Sf6 5. Te1 O-O 6. c3 De7 7. d4 exd4 8. e5 Sg4 9. cxd4 Sxd4 10. Sxd4 Dh4 11. Sf3 Dxf2+ 12. Kh1 Dg1+ 13. Sxg1 Sf2#

Et flott dronningoffer

1. e4 b6 2. d4 Lb7 3. Ld3 f5 4. exf5 Lxg2 5. Dh5+ g6 6. fxg6 Sf6 7. gxh7+ Sxh5 8. Lg6#

Løsning:

1... Ta1+ 2. Tf1 Txf1+ 3. Kxf1 Lh3!og svart er forberedt på å ofre løperen for g-bonden, eller det blir en dobbeltbonde på h-linja etter4. gxh3

Utgaver 
 Le jeu des echets. Traduit de l'Italien de Gioachino Greco, Calabrois fransk utgave (Paris 1714)
 Moses Hirschels Unterricht für Schachspieler: Nebst Entdekkung der Schachspielgeheimnisse derer Herren Gioachino Greco Calabrois und des Arabers Philipp Stamma andre opplag av  Hirschel-utgaven (Leipzig 1795)
 Gioachino Greco on the Game of Chess, engelsk kommentert utgave av William Lewis (London 1819)

Litteratur 
 Tassilo von Heydebrand und der Lasa: Berliner Schach-Erinnerungen nebst den Spielen des Greco und Lucena (Leipzig 1859)
 Moses Hirschel: Das Schach des Herrn Gioachino Greco Calabrois und die Schachspiel-Geheimnisse des Arabers Philipp Stamma. Breslau 1784 (opptrykk Zürich 1979, ISBN 3-283-00014-X)

Referanser

Eksterne lenker 
 
 
 Frank Mayer, Alessandro Sanvito: La sua immagine rimarrà per sempre conosciuta Gioacchino Greco – Il Calabrois (1600–1630), (8 sider pdf; 314 kB)

Italienske sjakkspillere
Sjakkforfattere